Odločba Komisije

z dne 5. marca 1999

o spremembi Odločbe Sveta 79/542/EGS ter odločb 92/160/EGS, 92/260/EGS in 93/195/EGS in 93/197/EGS v zvezi z zdravstvenim stanjem živali za začasni uvoz, ponovni vstop in uvoz registriranih konjev v Skupnost iz nekaterih delov Saudove Arabije

(noticifirano pod dokumentarno številko K(1999) 496)

(Besedilo velja za EGP)

(1999/228/ES)

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih zdravstvenega varstva živali za premike in uvoz kopitarjev iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske in zlasti členov 12, 13, 15, 16, ter člena 19(ii) Direktive,

ker je z Odločbo Sveta 79/542/EGS [2], kakor je bila nazadnje spremenjena z Odločbo Komisije 98/622/ES [3], sestavljen seznam tretjih držav, iz katerih države članice odobrijo uvoz goveda, svinj, kopitarjev, ovc in koz, svežega mesa in mesnih izdelkov;

ker je z Odločbo 92/160/EGS [4], kakor je bila nazadnje spremenjena z Odločbo 97/685/ES [5], Komisija vzpostavila regionalizacijo nekaterih tretjih držav za uvoz kopitarjev;

ker je zdravstveno stanje živali in potrditev veterinarskih spričeval za začasni uvoz, ponovni vstop in uvoz registriranih konjev določen v odločbah Komisije 92/260/EGS [6], 93/195/EGS [7] in 93/197/EGS [8], vseh nazadnje spremenjenih z Odločbo 98/594/ES [9];

ker je po veterinarski inšpekcijski misiji Komisije v Saudovo Arabijo videti, da je zdravstveno stanje živali pod zadovoljivim nadzorom veterinarskih služb in da je predvsem pretok kopitarjev iz nekaterih delov ozemlja v preostale dele države videti dobro nadzorovan;

ker so veterinarski organi v Saudovi Arabiji podali pisno izjavo, da bodo v 24 urah s telefaksom, telegramom ali teleksom obvestili Komisijo in države članice o potrditvi katere od kužnih ali nalezljivih bolezni kopitarjev, navedenih v Prilogi A k Direktivi 90/426/EGS, ki jih je v državi obvezno treba prijaviti, in pravočasno o vseh spremembah politike cepljenja ali uvoza v zvezi s kopitarji;

ker je po seroloških preiskavah, opravljenih na celotnem ozemlju Saudove Arabije, to državo treba obravnavati kot prosto smrkavosti in spolne kuge že vsaj šest mesecev; primerov venezuelskega encefalomielitisa kopitarjev in vezikularnega stomatitisa nikoli ni bilo, bili pa so odkriti serološki dokazi za konjski virusni arteritis;

ker so ob upoštevanju rezultatov zgoraj navedenih preiskav deli Saudove Arabije prosti konjske kuge več kot dve leti in ker cepljenje proti tej bolezni v državi ni potekalo že 12 mesecev in je uradno prepovedano; ker nekaterih delov Saudove Arabije ni mogoče obravnavati kot prostih navedene bolezni;

ker so pristojni organi Saudove Arabije Komisiji predložili uradno odobritev pred insekti zaščitene karantenske postaje blizu Rijada in vzorce podpisov uradnih veterinarjev, ki so pooblaščeni za podpisovanje mednarodnih izvoznih spričeval;

ker se zaradi zdravstvenega stanja v nekaterih delih Saudove Arabije zdi ustrezno regionalizirati zadevno državo, da bi omogočili uvoz registriranih konjev v Skupnost samo iz tistih delov ozemlja Saudove Arabije, ki so prosti bolezni;

ker je treba pogoje zdravstvenega varstva živali in izdaje veterinarskih spričeval sprejeti v skladu s stanjem zdravstvenega varstva živali v zadevni tretji državi; ker se ta primer nanaša samo na registrirane konje;

ker je zaradi jasnosti treba uporabljati kodo države ISO za spremembe seznama tretjih držav;

ker je treba ustrezno spremeniti Odločbo 79/542/EGS ter odločbe 92/160/EGS, 92/260/EGS, 93/195/EGS in 93/197/EGS;

ker so ukrepi, predvideni s to odločbo, skladni z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

V Delu 2 Priloge k Odločbi 79/542/EGS se v posebni stolpec za registrirane konje v skladu z abecednim redom kode države ISO vnese naslednja vrstica:

"SA | Saudova Arabija | X | (1)" |

Člen 2

K Prilogi k Odločbi 92/160/EGS se doda naslednje besedilo:

"Saudova Arabija

celotno ozemlje, razen okuženih in ogroženih območij, določenih v skladu z določbami člena 13(2)(a) Direktive 90/426/EGS, ki so razmejene, kot sledi:

1. Okuženo območje:

1.1 Provinca Jizan

- celotna provinca, razen dela severno od cestne kontrolne točke pri Ash Shuqaiq na cesti št. 5 in severno od ceste št. 10.

1.2 Provinca Asir

- del province, ki ga zamejuje cesta št. 10 med kraji Ad Darb, Abha in Kamis Mushayt proti severu, razen konjeniških klubov v letalskih in vojaških bazah,

- del province, ki ga proti severu zamejuje cesta št. 15. ki vodi iz kraja Kamis Mushayt skozi Jarash, Al Utfah in Dhahran Al Janoub do meje s provinco Najran,

- del province, ki ga proti severu zamejuje cesta, ki vodi iz kraja Al Utfah skozi Al Fayd v Badr Al Janoub (provinca Najran).

1.3 Provinca Najran

- del province, ki ga zamejuje cesta iz kraja Al Utfah (provinca Asir) v Badr Al Janoub in v As Sebt ter iz kraja As Sebt vzdolž Wadi Habunah do križišča s cesto št. 177 med Najranom in Rijadom proti severu in od tega križišča s cesto št. 177, ki vodi proti jugu do križišča s cesto št. 15 iz Najrana v Sharourah,

- del province južno od ceste št. 15 med Najranom in Sharourah ter mejo z Jemnom.

2. Ogroženo območje:

2.1 Provinca Jizan

- del province severno od cestne kontrolne točke pri Ash Shuqaiq na cesti št. 5, ki ga nadzoruje cestna kontrolna točka pri Al Qahmah, in severno od ceste št. 10.

2.2 Provinca Asir

- konjeniški klubi v letalskih in vojaških bazah,

- del province med mejo z zaščiteno cono in cesto št. 209 iz kraja Ash Shuqaiq do cestne kontrolne točke Muhayil na cesti št. 211,

- del province med kontrolno točko na cesti št. 10 južno od mesta Abha, mestom Abha in cestno kontrolno točko Ballasmer 65 km od Abhe na cesti št. 15, ki vodi proti severu,

- del province med krajem Khamis Mushayt in cestno kontrolno točko 90 km od Abhe na cesti št. 255 v Samakh in cestno kontrolno točko pri Yarah, 90 km od Abhe, na cesti št. 10, ki vodi proti Rijadu,

- del province južno od navidezne črte med cestno kontrolno točko pri Yarah na cesti št. 10 in Khashm Ghurab na cesti št. 177 do meje s provinco Najran.

2.3 Provinca Najran

- del province južno od črte med cestno kontrolno točko pri Yarah na cesti št. 10 in Khashm Ghurab na cesti št. 177 od meje province Najran do cestne kontrolne točke Khashm Ghurab, 80 km od Najrana, in zahodno od ceste št. 175, ki vodi v Sharourah."

.

Člen 3

Odločba 92/260/EGS se spremeni:

1. Seznam tretjih držav v Skupini E v Prilogi I se nadomesti z naslednjim:

"Združeni arabski emirati (AE), Bahrajn (BH), Alžirija (DZ), Egip (1) (EG), Izrael (IL), Jordanija (JO), Kuvajt (KW), Libanon (LB), Libija (LY), Maroko (MA), Malta (MT), Mavricij (MU), Oman (OM), Katar (QA), Saudova Arabija (1) (SA), Sirija (SY), Tunizija (TN), Turčija (19 (TR).".

2. Naslov veterinarskega spričevala, določenega v Prilogi II(E), se nadomesti z naslednjim:

"VETERINARSKO SPRIČEVALO

za začasni uvoz registriranih konjev na ozemlje Skupnosti iz Združenih arabskih emiratov, Bahrajna, Alžirije, Egipta (1), Izraela, Jordanije, Kuvajta, Libanona, Libije, Maroka, Malte, Mavricija, Omana, Katarja, Saudove Arabije (1), Sirije, Tunizije, Turčije (1) za obdobje, krajše od 90 dni.".

Člen 4

Odločba 93/195/EGS se spremeni:

1. Seznam tretjih držav v Skupini E v Prilogi I se nadomesti z naslednjim:

"Združeni arabski emirati (AE), Bahrajn (BH), Alžirija (DZ), Egipt (1) (EG), Izrael (IL), Jordanija (JO), Kuvajt (KW), Libanon (LB), Libija (LY), Maroko (MA), Malta (MT), Mavricij (MU), Oman (OM), Katar (QA), Saudova Arabija (1) (SA), Sirija (SY), Tunizija (TN), Turčija (1) (TR).".

2. Seznam tretjih držav Skupine E v naslovu veterinarskega spričevala, določenega v Prilogi II, se nadomesti z naslednjim:

"Združeni arabski emirati, Bahrajn, Alžirija, Egipt (1), Izrael, Jordanija, Kuvajt, Libanon, Libija, Maroko, Malta, Mavricij, Oman, Katar, Saudova Arabija (1), Sirija, Tunizija, Turčija(1).".

Člen 5

Odločba 93/197/EGS se spremeni:

1. Seznam tretjih držav v Skupini E v Prilogi I se nadomesti z naslednjim:

"Združeni arabski emirati (2) (AE), Bahrajn (2) (BH), Alžirija (DZ), Egipt (1) (2) (EG), Izrael (IL), Jordanija (2) (JO), Kuvajt (2) (KW), Libanon (2) (LB), Libija (2) (LY), Maroko (MA), Malta (MT), Mavricij (MU), Oman (OM), Katar (2) (QA), Saudova Arabija (1) (2) (SA), Sirija (2) (SY), Tunizija (TN).".

2. Naslov veterinarskega spričevala, določenega v Prilogi II(E), se nadomesti z naslednjim:

"VETERINARSKO SPRIČEVALO

za uvoz registriranih konjev na ozemlje Skupnosti iz Združenih arabskih emiratov, Bahrajna, Egipta (1), Jordanije, Kuvajta, Libanona, Libije, Omana, Katarja, Saudove Arabije (1), Sirije ter registriranih kopitarjev in kopitarjev za razplod in proizvodnjo iz Alžirije, Izraela, Maroka, Malte, Mavricija, Tunizije.".

Člen 6

Ta odločba je naslovljena na države članice.

V Bruslju, 5. marca 1999

Za Komisijo

Franz Fischler

Član Komisije

[1] UL L 224, 18.8.1990, str. 42.

[2] UL L 146, 14.6.1979, str. 15.

[3] UL L 296, 5.11.1998, str. 5.

[4] UL L 71, 18.3.1992, str. 27.

[5] UL L 287, 21.10.1997, str. 54.

[6] UL L 130, 15.5.1992, str. 67.

[7] UL L 86, 6.4.1993, str. 1.

[8] UL L 86, 6.4.1993, str. 16.

[9] UL L 286, 23.10.1998, str. 53.

--------------------------------------------------